《贺彦泽新得子》
宋代·王子俊

君不见白居易，五十八岁方得嗣。
当时立名曰阿崔，香绷绣襦胎发腻。
又不见元微之，五十八岁方生儿。
当时立名曰道保，可望成家得力时。
西邻有亲曰彦泽，天与明珠堪爱惜。
今年年方四十三，甲庚少似唐元白。
葛仙溪前燕子楼，燕子未老人风流。
一年一度作汤饶，但愿年年逢麦秋。

作者简介：宋吉州吉水人，字才臣，号格斋。王大临子。从杨万里、周必大游，为延誉于朱熹，熹勉以博取守约之功。喜为诗，文章赡蔚典丽，万里极称之。安丙帅蜀，辟为制置使属官。有《史论》、《三松集》等。